**PROCESVERBAL**

**Mbledhja e datës 05.07.2024**

Sotme datë 05.07.2024, ora 11:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 26.06.2024. Në mbledhje morën pjesë : Albert Muja, Edmond Hallaçi, Hume Elezaj, Sami Mata, Gazmend Hallaçi, Destan Spahiu,Xhem Visha**,** Astrit Dobrushi, Ervis Gjana, Erjon Brati,Musë Kastrati,Bajr Bajra, Aurora Guska, Astrit Cengu, Republika Tusha, Halim Peca, Lumturije Gjuta, Adelina Shllaku, Gazmend Oruçi, Arjan Cengu, Averdi Syla, Bledar Lleshaj, Vebi Bajraktari, Arif Rexhmati, Valion Muja,Gëzim Shehu.

Deklarohet kuorumi. Hapet mbledhja. Kryetari i Këshillit lexon rendin e ditës:

1. Miratimi i procesverbalit të mbledhjes datë **04.06.2024.**
2. **Projektvendim** “Për dhënien e ndihmës ekonomike nga fondi 6%, **MAJ 2024**”.
3. **Projektvendim** “ Për miratimin e grafikut të zgjedhjevetë strukturave komunitare në njësitë administrative të Bashkisë Kukës”.
4. **Projekt-vendim** “ Për dhënie pëlqimi në parim për dhënie me qira të pasurisë nr 155/1 të llojit pyll (cungishte), pjesë të saj, përkatësisht sipërfaqen 0,5 Ha dhe 0,2 km rrugë, pjesë të pasurisë në fshatin Drinas, njësia administrative Kolsh, Bashkia Kukës. Fusha e përdorimit të pronës që jepet me qira të jetë: “Për qëllime pushimi, argëtimi (kënde lojrash, shlodhëse, etj)
5. **Projektvendim**“Për dhënien në përdorim të një sipërfaqe 0,5 HA, nga fondi pyjor/kullosor, për objektin HEC “MALLA” (shtësë) në funksion të aktivitetit të shoqërisë “ Gjurr Reç” Sh.P.K”.
6. **Projektvendim** “ Për miratimin me shkrim për vijimin e proçedurave për ndryshimin e kategorisë së përdorimit të fondit pyjor publik të sipërfaqes 0,677 HA, shfrytëzim mineral kromi me karrierë në funksion të aktivitetit të shoqërisë “PEPA GROUP” Sh.P.K, leje minerare Nr.1886/1”.
7. **Projektvendim** “ Për rinovimin e kontratës së qirasë të fondit pyjor/kullosor me sipërfaqe 0,04 HA dhe 0,8 km rrugë për vendosjen e antenave të komunikimit të kompanisë të telefonisë celulare “One Albania” Sh.A”.
8. **Projektvendim** “Për miratimin e raportit periodik 4-mujor të monitorimit të buxhetit të Bashkisë Kukës për periudhën Janar – Prill 2024”.
9. **Projektvendim “**Për miratimin e planit të përmirësimit të shërbimit për arsimin parashkollor në Bashkinë Kukës”.

**Të ndryshme** ( Informacion nga Drejtoria e Ujësjellës-Kanalizime Sh.A).

**Janë propozuar për shtesë në rend dite 4 projektvendime:**

1. Projektvendim “ Për dhënie ndihme financiare familjes së z. F.B, banesa e të cilit është dëmtuar nga zjarri”
2. Projektvendim “Për dhënie ndihme financiare familjes së z. A. M, banesa e të cilit është dëmtuar nga zjarri”.
3. Projektvendim “Për shpërblimin e nxënësve të cilët fituan vendin e parë në kampionatin e volejbollit.
4. Projektvendim „ Për miratimin e kerkesës për transferimin në pronësi të bashkisë kukës të pasurisë me nr. 1/16 (1787.18 m2) dhe një pjesë të pasurive, nr. 2/1 (730.8 m2) dhe nr. 940 (3511 m2) ne zonën kadastrale zk 2315, për tipërdorur për shërbime funerale, varreza“.

Miratohet rendi i ditës së bashku me shtesat.

Shqyrtohet pika 1. Nuk ka diskutime. Miratohet.

Shqyrtohet pika 2.

Gazmend Hallaçi: Komisioni I Ekonomisë u mblodh dhe mori në shqyrtim projektvendimin. Këtë muaj përfitojnë 403 familje, 14 familje më shumë se muajin e shkuar.

Kam një kërkesë për këshillin, të mos vonohet miratimi i ndihmës ekonomike.

Arif Rexhmati: Pse kërkohet llogaria nga këshilli? Shpjegohet se vonesa e mbledhjes ka ardhur për shkak të seancave të konsultimit publik që këshilli ka realizuar.

Miratohet dhënia e ndihmës ekonomike nga fondi 6%.

Shqyrtohet pika 3, për përcaktimin e datave të zgjedhjeve për 3 fshatrat ku zgjedhjet do të përsëriten. Meqenëse korriku dhe gushti janë peridhë pushimesh, vendoset që zgjedhjet të realizohen në shtator.

Shqyrtohet pika 4. Kryetari i Këshillit: Është realizuar seancë konsultimi publik dhe ky process është ndjekur nga ana jonë. Kemi dakordësinë e banorëve për vijimin e procedurave. Kërkesa e tyre për përdorimin e rrugës është marrë në konsideratë. Ky projektvendim miratohet me të gjitha votat pro.

Shqyrtohet pika 5. Edhe për këtë projektvendim kemi realizuar seancë konsultimi me publikun. Banorët kanë kërkuar respektimin e aktmarrëveshjes mes tyre dhe subjektit lidhur me përdorimin e ujit (për vaditje dhe për përdorim në funksion të mullirit të fshatit). Kërkesat e banorëve janë marrë në konsideratë. Projektvendimi ka kaluar dhe në komision. Ky projektvendim u miratua me shumicën e votive pro, 1 kundër (Valion Muja) dhe 4 abstenim.

Shqyrtohet pika 6. Në mbledhje të Këshilli Bashkiak, sipas kërkesës Nr. 372, datë 01.07.2024, morën pjesë banorë të cilët nuk kanë pasur dijeni për zhvillimin e seancës së konsultimit publik.

B. Nika: Jam anëtar i kryesisë së fshatit Fusharë. Nuk kemi pasur njoftim për konsultimin publik që ka zhvilluar këshilli. Procesi është bërë në fshehtësi nga administrator i njësisë dhe kryetari i fshatit. Ne nuk jemi dakord që në pronat tona të zhvillohet aktivitet minerar. Pronat tona nuk do t’i japim. Nëse vendosni ndryshe, ju bëjmë me dije se situate do të shkojë në konflikt dhe ne nuk e duam këtë.

Sh. Oka: -Banorët që kanë marrë pjesë në seancën e konsultimit publik nuk janë banorë të atij fshati. Nuk na kanë thirrur për të qenë pjesë e atij takimi. Nuk duhet ta miratoni këtë projektvendim.

Albert Halili: Si Kryetar i Bashkisë, jam për të mbështetur zhvillimine biznesit. Procedura se sib ëhet njoftimi i banorëve është e përcaktuar qartë. Subjekti minerar ka leje për shfrytëzimin e mineralit dhe në fund ka detyrimin që ta kthejë pronën në gjendjen e mëparshme.

Arif Rexhmati: Jam mirëkuptues që duhen investimet, por kurrsesi nuk jam dakord që të bëhen në prona private dhe të nxisin konflikte sociale. Në takimet publike duhet të ketë një pjesëmarrje të paktën 70% të banorëve. Bëhet fjalë për shfrytëzim të pronave publike që nxisin konflikte sociale.

Gëzim Shehu: Ne jemi për mbrojtjen e interesave publike.

Ervis Gjana: Pse banorët nuk kanë qenë prezent? Problemet e tjera vijnë radhazi në vijim.

Bledar Lleshaj: Kemi kërkuar prezencën e administratorit të njësisë administrative Surroj sot në mbledhje për të dhënë shpjegime për akuzat që ka hedhur ndaj këshillit bashkiak. Pse nuk ka ardhur?

Astrit Cengu: Ne jemi në mbrojtje të interesave të banorëve të qytetit tonë.

Sali Hallaçi: Kemi marrë kërkesë nga ministria për raportin teknik. Kemi kryer të gjitha proçedurat. Shpjegon projektvendimin.

I.Nika: Sa firma operojnë në zonën tonë dhe sa investime kemi?

A.Muja: Banorët kanë sjellë dokumenta ku pretendojnë për mbivendosje prone, të cilat do ti verifikojmë. Që t’i lëmë kohë verifikimeve, kërkoj ta shtyjmë shqyrtimin e këtij projekvendimi për mbledhjen e ardhshme.

Astrit Dobrushi: I kërkoj drejtorit të administrimit të pyjeve që t’I shpjegojë këshilltarëve dhe banorëve se këtu nuk bëhet fjalë për zgjerim të aktivitetit por për ndryshim kategorie. Prona do të kalojë në inventor të Ministrisë së Mjëdisit.

Arif Rexhmati: Verifikimet janë çeshtje teknike dhe dëgjesa publike duhet të përsëritet. Shumica e këshilltarëve nuk janë dakord të shtyhet projekvenimi për mbledhjen e ardhshme.

Hidhet në votim. 5 vota pro. Nuk miratohet (rrëzohet).

Sami Mata: Mendoj se duhet të shtyhet.

Gëzim Shehu: Nuk e merr ti vendimin. Këshilli vendosi ta rrëzojë këtë projektvendim.

Shqyrtohet pika 7. Bledar Lleshaj: Këto zona ku ndodhet antenna nuk mbulohen me sinjal. T’i bëhët kërkesë operatorit për ofrimin e shërbimit. Hidhet në votim. Miratohet.

Shqyrtohet pika 8: Për mungesë kuorumi nuk ka kaluar në komision.

Sami Mata: Si kryetar i komisionit ju kërkoj ndjesë por për arsye familjare e kam pasur të pamund të marr pjesë në mbledhje. Mbledhja e komisionit nuk është zhvilluar. Kërkoj mirëkuptimin tuaj dhe ta kalojmë sot në mbledhje të këshillit.

Hidhet në votim. Miratohet.

Shqyrtohet pika 9.

Hume Elezaj: Si anëtare e komisionit ju ve në dijeni se kemi ndjekur procesin e konsultimit publik. Projektvendimi synon përmirësimin e shërbimit në arsimin parashkollor nëpërmjet fondeve të huaja. Nuk ka efekte financiare për bashkinë. Miratohet.

Shqyrtohen shtesat në rend dite.

Miratohen me të gjitha votat pro 2 projektvendimet për dhënie ndihme financiare për dy familjet, banesat e të cilëve janë dëmtuar nga zjarri.

Miratohet me të gjitha votat pro projektvendimi për shpërblimin e nxënësve që fituan vendin e parë në kampionatin e voeljbollit.

Lidhur me Projektvendim „ Për miratimin e kerkesës për transferimin në pronësi të bashkisë kukës të pasurisë me nr. 1/16 (1787.18 m2) dhe një pjesë të pasurive, nr. 2/1 (730.8 m2) dhe nr. 940 (3511 m2) ne zonën kadastrale zk 2315, për tipërdorur për shërbime funerale, varreza“, kërkohet prezenca e përfaqësuesve të drejtorisë së urbanistikës për të dhënë sqarime.

Erta Palushi: Do të merret një pjesë e dy parcelave dhe një pjesë e plotë. Bëhet fjalë për pjesën jugore të kompleksit të varrezave.

Arif Rexhmati: A mund të sjellë probleme sociale? Nëse në zgjidhim një problem por krijojmë një tjetër, atëherë nuk është e rregullt. A do të bëhen shpronësime?

Gëzim Shehu: A mund të ketë pretendime për pronësi? Pse nuk i thirrim?

Hidhet në votim. Miratohet me 18 vota pro.

Informacioni për ujësjellësin sipas kërkesës së anëtarëve të Këshillit Bashkiak, prezantohet nga drejtori Sahit Doci. Aktualish furnizimi me ujë është 5 /24 orë. Problemi kryesor është Gostili dhe 2 lagje në Shtiqën. Lagjia e re është e mbuluar. Në Gostil problemi është i mbartur nga viti 2013 e në vazhdim. Atje është bërë një investim por nuk e ka pjerrësinë e duhur për furnizim me ujë. I kam bërë kërkesë AKUK-it. Kemi problem në lagjet Muja dhe shkolla e njësia administrative në Shtiqën.Do të bëjmë linjë të re për shkollën e njësinë. Te lagjia Muja ka ndërhyrje të paligjshme në rrjet. Do të mundohemi të bëjmë ndërhyrjet tona. Nuk kemi makineritë e duhura.

Albert Halili: Shqetësimet që the janë të pabaza. Ditën që ke marrë detyrën , duhet të kishe filluar me marrjen e masave të nevojshme për paligjshmëritë. I ke në dispozicion të gjitha instrumentat.

Gëzim Shehu: Në lidhje me investimin. A është marrë në dorëzim faza e parë?

Sahit Doçi: Ky investim duhet të dorëzohej që në vitin 2015.

Gëzim Shehu: Faza e 2 dhe 3 ku janë? A janë marrë në dorëzim? Sa është vlera e projektit?

Republika Tusha: 5 orë furnizim në qytet kurse spitali ka më pak. Pse? Janë shumë lavazhe që ushtrojnë aktivitet.

Sahit Doçi: Lavazhet nuk përdorin ujë të pijshëm.

Albert Muja: Duhet të ngrihet një taksforcë për këtë problem.

Arif Rexhmati: Një konstatim, 5-orëshi më duket i largët. Sa të ardhura ka ujësjellësi? Sa shpenzime ka? Sa punonjës keni?

Albert Halilli: Është reduktuar numri i punonjësve. Makineritë janë në dispozicion.

Gëzim Shehu: Cfraë efekti ka dhënë investimi?

Sahit Doci: Kemi arritur të ulim borxhin. Të ardhurat janë rritur por kjo vjen dhe nga detyrimet e prapambetura që janë arkëtuar.

Gëzim Shehu: Informacionin e dua me shkrim për pyetjet që dhashë më lart.

Sahit Doci: Duhet të ndiqen ndërhyrjet e paligjshme dhe të bëhet Gurra.

Astrit Dobrushi: Ti raportove problemet por cfarë masash ke marrë deri sot?

Sahit Doci: Është hera e parë që Kukësi për 2 muaj është furnizuar me ujë 24/24.

Mbyllet mbledhja. Firmoset procesverbali.

**Kukës, datë 05.07.2024**

 **Sekretari Kryetari**

**Eridona Ramallari Albert Muja**